Siddis

Siddis betegner den stedegne dialekten og personer som identifiserer seg med å være fra Stavanger.

Den første gangen en kan vise at ordet er brukt, er i en avisartikkel fra 1927.Erling Sømme Kielland: "Siddisen" kom fra USA, Stavanger Aftenblad, 9.1.2015. Første gang det er brukt skriftlig utenfor Stavanger er i Rasin Bjelland: Det hender litt i Stavanger og. Visergutten, 1934. Ordet siddis finnes også i noen versjoner av visa «Eg e fydde på Straen eg» fra våren 1933, men der er originalordet kompis byttet ut med siddis. Ordet skal ikke ha kommet i vanlig bruk før omkring 1950.Finn Rømckes: Er du siddis? Stavanger Aftenblad, 20. juni 2002 – Reidar Frafjord: Om begrepet "Siddis"; Stavangeren, nr. 1 , Stavanger, 2002. 

En er noenlunde samstemte om at ordet kommer fra det engelske «citizen» eller borger. I 1924 ble også ordet «Stavanger-Cittissen» brukt i samme betydning som ordet siddis.John Blåsenborg: Min barndoms Stavanger, Stavangeren, 28. juli 1924. Reidar Kvammen skrev i 1949 at ordet kom fra det engelske «citizen». Trygve M Haldorsen fortalte i 1951Erling Sømme Kielland: "Siddisen" kom fra USA, Stavanger Aftenblad, 9.1.2015. at ordet "sitizen" ble brukt av sjømenn fra Stavanger, da han var i USA i 1904. Karsten Skadberg i 1975, Reidar Frafjord i 2002,Reidar Frafjord: Om begrepet "Siddis"; Stavangeren, nr. 1 , Stavanger, 2002.  Arne Kvitrud i 2010 og Erling Sømme Kielland i 2015Erling Sømme Kielland: "Siddisen" kom fra USA, Stavanger Aftenblad, 9.1.2015. mente likeledes at ordet kunne ha opphav i «citizen». Noen har også ment at ordet kommer fra «iddis», som var merkelappene på hermetikkbokser fra Stavanger.Reidar Frafjord: Om begrepet "Siddis"; Stavangeren, nr. 1 , Stavanger, 2002.  

Andreas Jacobsen (Ajax) karakteriserte en siddis som:Reidar Frafjord: Om begrepet "Siddis", Stavangeren, nr 1, 2002.
«Ein ekta siddis e den så e med å tjene Stavanger i gavne. Hvis någen ble høge på perå av det, fortjene di ikkje navne.»

Avhengig av hvem som bruker det, kan definisjonen, og dermed hvem som er en «siddis» variere. Opprinnelig beskrev «siddis» en person fra Stavanger sentrum, eller området innenfor bygrensen fra før 1965. Den 1. januar 1965 ble tidligere Madla kommune og størstedelen av Hetland kommune slått sammen til en større Stavanger kommune.  Etter hvert har ordet «siddis» blitt knyttet opp til folk som bor eller kommer fra hele Stavanger kommune. 

Ifølge Carl Bang er det seks krav til å kalle seg siddis: 
 være født innenfor de gamle bygrensene for Stavanger fra 1965,
 oppholdt seg i Stavanger det meste av livet,
 finnes i alle samfunnslag,
 mestre byens dialekt,
 være usnobbet og liketil,
 ha hjertelag. 

Ettersom Stavanger universitetssjukehus fødeavdeling ligger utenfor bygrensen fra 1965, vil en slik definisjon føre til at det etterhvert ikke er noen siddiser igjen, siden mennesker fra Stavanger ikke fødes i det som Bang definerer som Stavanger.

 Se også 
 Siddishallen, en ishall i Stavanger
 Siddis Sportsklubb (også kjent som FC Show)

 Referanser 

Kategori:Kultur i Stavanger